بشار لأسد
{{معلومات شخص}}
'''بشار لأسد''' (مزيود ف 11 شتنبر 1965) سياسي و ضابط عسكاري [[سوريا|سوري]] لي كان الرئيس نمرة 19 د [[سوريا]] من عام 2000 تال فاش [[طيحة ديال نظام لأسد|طاح النظام ديالو]] ف 8 دجنبر 2024. لأسد كان لكوماندان ديال لقوّات د الجيش السوري، و لأمين لعام ديال حيزب لبعت لعربي لإشتراكي. هوّ ولد [[حافظ لأسد]]، لي كان رئيس د سوريا من 1971 تال 2000 فاش توفى.

ف [[عوام 1980|التمانينات]] د [[لقرن 20]] كان لأسد كمّل قرايتو باش يولي طبيب، و ف [[عوام 1990|التسعينات]] كان خدام ف [[لندن]] كا طبيب د لعيون. ف 1994 خوه باسل لأسد توفى ف كسيدة ب الطونوبيل، و تعيّط ل بشّار باش يرجع ل سوريا و يولّي خليفة ديال بّاه. بشّار دخل ل لأكاديمية لعسكارية، و كان مكلّف ب [[لوصاية السورية على لبنان]] ف 1998. ف 17 يوليوز 2000 ولّا رئيس مور بّاه لي كان مات ف 10 يونيو.<ref>{{مرجع ويب
|url=https://www.europarl.europa.eu/meetdocs/2004_2009/documents/dv/icg%20report%2011-02-2004/icg%20report%2011-02-2004en.pdf
|title=ICG Middle East Report: Syria Under Bashar
|date=11 فبراير 2004
|website=European Parliament
|access-date=30 نونبر 2024
}}</ref>

بزاف د لأكاديميين و لمحللين كيوصفو لحكم ديال لأسد بلي كان [[ديكتاتورية]] شخصية،<ref>Sources characterising the [[Al-Assad family|Assad]] family's rule of Syria as a [[Dictatorship#Personalist|personalist dictatorship]]:</ref> لي كانت حاكمة سوريا كا دولة بوليسية شمولية.<ref name="Multiple sources">Multiple sources:
</ref> النظام معروف عليه بلي دار بزاف د لخروقات د [[حقوق بنادم]]، و مارس قمع كبير ضد الشعب. وخا النظام ديال لأسد كان كيوصف راسو بلي راه [[علمانية|علماني]]، بزاف د لمحللين السياسيين ڭالو بلي كان كيستاغل الصراعات الطائفية ل صالحو. بشار لأسد ورت [[قلدة|قلدات]] د لحكم مبازين على [[عبادة الشخصية]] من عند بّاه حافظ لأسد، ولايني ماقدرش يخلق نفس لمفعول ديال لولاء و التبعية، و واجه مقاومة ضد لحكم ديالو. هادشي أدى ل بزاف د لأعضاء د النظام لقديم يستاقلّو ولّا يتحيّدو، و لمقربين من النظام ولّاو من الطائفة الشيعية لعلوية لي كاتنتامي ليها فاميلة لأسد. التحرير لإقتصادي لي دار لأسد ضعّف لإقتصاد السوري، زاد لفروقات الطبقية، و ركّز السلطة ف يدو و يد لأتباع ديالو ف [[دمشق]]، ف لوقت لي الساكنة لقروية ف سوريا، الطبقة د لعمّال، التجار و الناس د لبيزنيس و الصناعة، و تا لأعضاء لقدام د النظام، ولاو مهمّشين. التورة لي ناضت ف لبنان، من مور لإغتيال ديال رئيس لوزارا اللبناني [[رفيق لحريري]]، ضطرات لأسد باش يسالي لوصاية السورية على لبنان ف فبراير 2005.

ف 2011، بزاف د لبلدان و لهيئات دعاو لأسد باش يتخلى على لحكم، بعدما قمع لمضاهرات بشكل عنيف ف لأحدات ديال [[ربيع الشعوب]] لي أدّاو ل [[التورة السورية د 2011|التورة السورية]] و [[لحرب ف سوريا|لحرب لأهلية د سوريا]]. لحرب قتلات 580000 واحد، منهم 306000 علّ لقليلة ماشي مقاتلين. على حساب الريزو السوري د حقوق بنادم، كتر من 90% ديال لقتلى تسببو فيهم لقوّات ديال لأسد.<ref>{{مرجع ويب
|url=https://snhr.org/blog/2021/06/14/civilian-death-toll/
|title=Civilian Death Toll
|date=September 2022
|website=SNHR
|archive-url=https://web.archive.org/web/20220305114908/https://snhr.org/blog/2021/06/14/civilian-death-toll/
|archive-date=5 مارس 2022
}}</ref> لحكومة ديال لأسد رتاكبات عدد ديال الجرائم د لحرب ف لوقت ديال لحرب لأهلية،<ref name="Multiple sources"/> و لارمي ديالها دارت بزاف د لهجمات ب السلاح لكيماوي (منها [[مجزرة لغوطة]] ب ڭاز سارين ف 2013).<ref>{{Cite news
|date=6 مارس 2023
|title=Security Council Deems Syria's Chemical Weapon's Declaration Incomplete
|work=United Nations: Meetings Coverage and Press Releases
|url=https://press.un.org/en/2023/sc15220.doc.htm
|archive-url=https://web.archive.org/web/20230314022057/https://press.un.org/en/2023/sc15220.doc.htm
|archive-date=14 مارس 2023
}}</ref>

ف نونبر 2024، مجموعة ديال لمسلحين د لمعارضة دارو هجمات ضد النظام د لأسد.<ref>{{مرجع ويب
|url=https://www.nytimes.com/live/2024/12/07/world/syria-war-damascus/syria-rebels-assad-al-jolani
|title=The leader of Syria's rebels told The Times that their aim is to oust al-Assad.
|date=7 دجنبر 2024
|work=[[The New York Times]]
|access-date=7 دجنبر 2024
|last=Abdulrahim
|first=Raja
}}</ref><ref>{{cite web
|url=https://www.reuters.com/world/middle-east/syria-rebels-celebrate-captured-homs-set-sights-damascus-2024-12-07/
|title=Syrian army command tells officers that Assad's rule has ended, officer says
|publisher=Reuters
}}</ref> ف 8 دجنبر، دخلو ل [[دمشق]]، و بشار لأسد هرب ل [[روسيا]]، لي عطاتو [[لجوء سياسي|اللجوء السياسي]].<ref name=":22">{{مرجع ويب
|url=https://www.reuters.com/world/middle-east/syrias-assad-his-family-are-moscow-after-russia-granted-them-asylum-say-russian-2024-12-08/
|title=Syria's Assad and his family are in Moscow after Russia granted them asylum, say Russian news agencies
|date=8 دجنبر 2024
|website=Reuters
|access-date=8 دجنبر 2024
|last1=Gebeily
|first1=Maya
|last2=Azhari
|first2=Timour
}}</ref><ref>{{cite web
|url=https://www.bbc.com/news/articles/cqx89reeevgo
|title=Bashar al-Assad and family given asylum in Moscow, Russian media say
|publisher=BBC News
}}</ref> هادشي أدى ل [[طيحة ديال نظام لأسد|الطيحة ديال النظام د لأسد]] ف نفس النهار.<ref>{{Cite news
|date=7 دجنبر 2024
|title=Syrian rebels topple President Assad, prime minister calls for free elections
|url=https://www.reuters.com/world/middle-east/syria-rebels-celebrate-captured-homs-set-sights-damascus-2024-12-07/
|access-date=7 دجنبر 2024
|work=[[Reuters]]
}}</ref><ref>{{Cite news
|date=9 دجنبر 2024
|title=Assad flees to Moscow after rebels take Syrian capital, Russian state media report
|url=https://www.cbc.ca/news/world/syria-damascus-falls-to-rebels-1.7404700
|access-date=9 دجنبر 2024
|work=[[CBC News]]
}}</ref><ref>{{cite news
|date=8 دجنبر 2024
|title=Syria's President Bashar al Assad is in Moscow and has been granted asylum, confirms Russian state media
|url=https://uk.news.yahoo.com/syrias-president-bashar-al-assad-175000548.html
}}</ref>

== مصادر ==
{{عيون|30em}}

{{ضبط مخازني}}

[[تصنيف:بشار لأسد| ]]
[[تصنيف:ناس حيين]]
[[تصنيف:زيادة 1965]]
[[تصنيف:سوريا]]
بشار لأسد (مزيود ف 11 شتنبر 1965) سياسي و ضابط عسكاري سوري لي كان الرئيس نمرة 19 د سوريا من عام 2000 تال فاش طاح النظام ديالو ف 8 دجنبر 2024. لأسد كان لكوماندان ديال لقوّات د الجيش السوري، و لأمين لعام ديال حيزب لبعت لعربي لإشتراكي. هوّ ولد حافظ لأسد، لي كان رئيس د سوريا من 1971 تال 2000 فاش توفى.

ف التمانينات د لقرن 20 كان لأسد كمّل قرايتو باش يولي طبيب، و ف التسعينات كان خدام ف لندن كا طبيب د لعيون. ف 1994 خوه باسل لأسد توفى ف كسيدة ب الطونوبيل، و تعيّط ل بشّار باش يرجع ل سوريا و يولّي خليفة ديال بّاه. بشّار دخل ل لأكاديمية لعسكارية، و كان مكلّف ب لوصاية السورية على لبنان ف 1998. ف 17 يوليوز 2000 ولّا رئيس مور بّاه لي كان مات ف 10 يونيو.

بزاف د لأكاديميين و لمحللين كيوصفو لحكم ديال لأسد بلي كان ديكتاتورية شخصية،Sources characterising the Assad family's rule of Syria as a personalist dictatorship: لي كانت حاكمة سوريا كا دولة بوليسية شمولية.Multiple sources: النظام معروف عليه بلي دار بزاف د لخروقات د حقوق بنادم، و مارس قمع كبير ضد الشعب. وخا النظام ديال لأسد كان كيوصف راسو بلي راه علماني، بزاف د لمحللين السياسيين ڭالو بلي كان كيستاغل الصراعات الطائفية ل صالحو. بشار لأسد ورت قلدات د لحكم مبازين على عبادة الشخصية من عند بّاه حافظ لأسد، ولايني ماقدرش يخلق نفس لمفعول ديال لولاء و التبعية، و واجه مقاومة ضد لحكم ديالو. هادشي أدى ل بزاف د لأعضاء د النظام لقديم يستاقلّو ولّا يتحيّدو، و لمقربين من النظام ولّاو من الطائفة الشيعية لعلوية لي كاتنتامي ليها فاميلة لأسد. التحرير لإقتصادي لي دار لأسد ضعّف لإقتصاد السوري، زاد لفروقات الطبقية، و ركّز السلطة ف يدو و يد لأتباع ديالو ف دمشق، ف لوقت لي الساكنة لقروية ف سوريا، الطبقة د لعمّال، التجار و الناس د لبيزنيس و الصناعة، و تا لأعضاء لقدام د النظام، ولاو مهمّشين. التورة لي ناضت ف لبنان، من مور لإغتيال ديال رئيس لوزارا اللبناني رفيق لحريري، ضطرات لأسد باش يسالي لوصاية السورية على لبنان ف فبراير 2005.

ف 2011، بزاف د لبلدان و لهيئات دعاو لأسد باش يتخلى على لحكم، بعدما قمع لمضاهرات بشكل عنيف ف لأحدات ديال ربيع الشعوب لي أدّاو ل التورة السورية و لحرب لأهلية د سوريا. لحرب قتلات 580000 واحد، منهم 306000 علّ لقليلة ماشي مقاتلين. على حساب الريزو السوري د حقوق بنادم، كتر من 90% ديال لقتلى تسببو فيهم لقوّات ديال لأسد. لحكومة ديال لأسد رتاكبات عدد ديال الجرائم د لحرب ف لوقت ديال لحرب لأهلية، و لارمي ديالها دارت بزاف د لهجمات ب السلاح لكيماوي (منها مجزرة لغوطة ب ڭاز سارين ف 2013).

ف نونبر 2024، مجموعة ديال لمسلحين د لمعارضة دارو هجمات ضد النظام د لأسد. ف 8 دجنبر، دخلو ل دمشق، و بشار لأسد هرب ل روسيا، لي عطاتو اللجوء السياسي. هادشي أدى ل الطيحة ديال النظام د لأسد ف نفس النهار.

 مصادر 

 
تصنيف:ناس حيين
تصنيف:زيادة 1965
تصنيف:سوريا